
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 67 

10 Απριλίου 1995 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 105 

“Ελάχιστες προδιαγραφές για την σήμανση ασφάλειας 

ή/ και υγείας στην εργασία σε συμμόρφωση με την 

Οδηγία 92/58/ΕΟΚ* 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1,3,4 και 5) και 3 
του ν. 1338/83 “Εφαρμογή του κοινοτικού δικαίου” 
(34/Α) που τροποποιήθηκε με το άρθρο 6 του ν. 1440/84 
“Συμμετοχή της Ελλάδας στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητος 
Άνθρακος και Χάλυβος και του Οργανισμού 
Εφοδιασμού ΕΙΙΒΑΤΟΜ” (70/Α), με το άρθρο 7 του 
ν. 1775/88 “Εταιρείες παροχής επιχειρηματικού κεφα¬ 
λαίου και άλλες διατάξεις” (101/Α) και με το άρθρο 65 
του ν. 1892/90 Τιια τον εκσυγχρονισμό και την ανάπτυξη 
και άλλες διατάξεις” (101/Α). 

2. Τις διατάξεις των άρθρων 1 (παράγραφος 3) και 36 
του ν. 1568/1985 “Υγιεινή και ασφάλεια των εργαζομένων” 
(177/Α). 

3. Τις διατάξεις του άρθρου 39 του ν. 1836/1989 
“Προώθηση της απασχόλησης και της επαγγελματικής 
κατάρτισης και άλλες διατάξεις” (79Α). 

4. Τις διατάξεις των άρθρων 24, 25, 26 και 27 του ν. 
2224/94 "Ρύθμιση θεμάτων εργασίας, συνδικαλιστικών 
δικαιωμάτων, υγιεινής κια ασφάλειας των εργαζομένων 
και οργάνωσης Υπουργείου Εργασίας και των εποπτευ- 
ομένων από αυτό νομικών προσώπων και άλλες διατά¬ 
ξεις” (112/Α). 

5. Τις διατάξεις του άρθρου 29Α του ν.1558/85 
“Κυβέρνηση και Κυβερνητικά Όργανα" (137/Α), που προ¬ 
στέθηκε με το άρθρο 27 του ν. 2081/92 “Ρύθμιση του θε¬ 
σμού των Επιμελητηρίων κ.τλ.” (154/Α). 

6. Την αριθμ. 80170/26.7.94 κοινή Απόφαση του 
Πρωθυπουργού και του Υπουργού Εργασίας “Ανάθεση 


αρμοδιοτήτων στον Υφυπουργό Εργασίας Γεώργιο 
Αδαμόπουλο” (585/Β). 

7. Την ΥΠ/122/14.7.94 Απόφαση του Πρωθυπουργού 
“Ανάθεση αρμοδιοτήτων στον Αναπληρωτή Υπουργό 
Βιομηχανίας Ενέργειας και Τεχνολογίας Χρήστο 
Ροκόφυλλο (550/Β). 

8. Την αριθμ. 9/19-9-94 γνώμη του Συμβουλίου Υγιεινής 
και Ασφάλειας της Εργασίας. 

9. Ότι μέ την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας ή του κρατικού 
προϋπολογισμού ή προϋπολογισμού Ν.Π.Δ.Δ., δεδομέ¬ 
νου ότι οι δαπάνες εντάσσονται στα πλαίσια των ήδη ε¬ 
γκεκριμένων προϋπολογισμών για την εφαρμογή των δια¬ 
τάξεων του άρθρου 39 του ν. 1836/89, ο οποίος έχει επε¬ 
κταθεί και στο Δημόσιο. 

10. Την αριθμ. 20/20-1-1995 γνωμοδότηση του Συμβου¬ 
λίου Επικράτειας, μετά από πρόταση των Υπουργών 
Προεδρίας της Κυβέρνησης, Εσωτερικών, Εθνικής 
Οικονομίας, Οικονομικών, Υγείας Πρόνοιας και 
Κοινωνικών Ασφαλίσεων, Βιομηχανίας Ενέργειας και 
Τεχνολογίας και Εμπορίου, του αναπληρωτή Υπουργού 
Βιομηχανίας Ενέργειας και Τεχνολογίας και του 
Υφυπουργού Εργασίας, αποφασίζουμε: 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Αντικείμενο - Πεδίο εφαρμογής 

1. Το παρόν προεδρικό διάταγμα καθορίζει τις ελάχι¬ 
στες προδιαγραφές για την σήμανση ασφάλειας ή/και υ¬ 
γείας στην εργασία. Οι διατάξεις του εφαρμόζονται επι¬ 
πλέον των γενικών διατάξεων για την υγιεινή και την α¬ 
σφάλεια της εργασίας που ισχύουν κάθε φορά. 

2. Οι διατάξεις του παρόντος εφαρμόζονται σε όλες τις 
επιχειρήσεις, εκμεταλλεύσεις και εργασίες του ιδιωτικού 
και του δημόσιου τομέα, ανεξαρτήτως κλάδου οικονομι¬ 
κής δραστηριότητας στον οποίο κατατάσσονται. 

3. Για την εφαρμογή του παρόντος στο Δημόσιο, τα 
ΝΠΔΔ και ΟΤΑ ισχύουν και οι ιδιαίτερες ρυθμίσεις της 

ΚΥΑ 88555/3293/88 Υγιεινή και ασφάλεια του προσωπι¬ 
κού του Δημοσίου, των ΝΠΔΔ και των ΟΤΑ" (721/Β) που 
κυρώθηκε με το άρθρο 39 του ν. 1836/89 “Προώθηση της 
απασχόλησης και της επαγγελματικής κατάρτισης και άλ¬ 
λες διατάξεις” (79/Α). 

4. Οι διατάξεις του παρόντος δεν εφαρμόζονται: 

α. Στο ένστολο προσωπικό των ενόπλων δυνάμεων και 
των σωμάτων ασφαλείας και στο οικιακό υπηρετικό 
προσωπικό. Στην περίπτωση αυτή πρέπει να εξασφα¬ 
λίζεται, όσο αυτό είναι δυνατόν, η ασφάλεια και η υγεία 
του ως άνω προσωπικού, εν όψει των στόχων του πα¬ 
ρόντος. 

β. Στη σήμανση που χρησιμοποείταινιατην ρύθμιση της 
οδικής, σιδηροδρομικής, ποτάμιας, θαλάσσιας και ε¬ 
ναέριας κυκλοφορίας. 

5. Το παρόν διάταγμα δεν αφορά τις διατάξεις τις σχετι¬ 
κές με την διάθεση στην αγορά επικινδύνων ουσιών και 
παρασκευασμάτων, προϊόντων ή/και εξοπλισμού, εκτός 
αν αυτές οι διατάξεις κάνουν σαφή αναφορά στην οδηγία 
92/58/ΕΟΚ και στο διάταγμα αυτό. 

Άρθρο 2 

Ορισμοί 

Για τους σκοπούς του παρόντος νοείται ως: 

α) Σήμανση ασφάλειας ή/και υγείας: Κάθε σήμανση η ο¬ 
ποία, αναφερόμενη σε ένα ορισμένο αντικείμενο, δρα¬ 
στηριότητα ή κατάσταση, παρέχει μια ένδειξη ή οδηγίες 
σχετικά με την ασφάλεια ή/και την υγεία κατά την εργα¬ 
σία, ανάλογα με την περίπτωση, μέσω πινακίδας, χρώμα¬ 
τος, φωτεινού ή ηχητικού σήματος, προφορικής ανακοί¬ 
νωσης ή σήματος δια χειρονομιών. 

β) Απαγορευτικό σήμα: Κάθε σήμα που απαγορεύει κά¬ 
ποια συγκεκριμένη συμπεριφορά που μπορεί να προκα- 
λέσει κίνδυνο. 

γ) Προειδοποιητικό σήμα: Κάθε σήμα που προειδοποιεί 
για έναν υπαρκτό ή πιθανό κίνδυνο. 

δ) Σήμα υποχρέωσης: Κάθε σήμα που ορίζει μια συγκε¬ 
κριμένη συμπεριφορά. 

ε) Σήμα διάσωσης ή βοήθειας: Κάθε σήμα που παρέχει 
ενδείξεις σχετικές με τις εξόδους κινδύνου ή τα μέσα 
βοήθειας ή διάσωσης. 

στ) Ενδεικτικό σήμα: Κάθε σήμα που παρέχει άλλες εν¬ 
δείξεις πέραν εκείνων που προβλέπονται στις παραγρά¬ 
φους β έως ε. 

ζ) Πινακίδα: Κάθε σήμα το οποίο, με το συνδυασμό γεω¬ 
μετρικού σχήματος, χρωμάτων και ενός συμβόλου ή εικο- 
νογράμματος, παρέχει μια συγκεκριμένη ένδειξη, η ορα¬ 
τότητα της οποίας εξασφαλίζεται απο φωτισμό επαρκούς 
έντασης. 

η) Πρόσθετη πινακίδα: Κάθε πινακίδα που χρησιμοποιεί¬ 
ται μαζί με μια από τις πινακίδες που αναφέρονται στη πα¬ 
ράγραφο ζ και η οποία παρέχει συμπληρωματικές ενδεί- 
ξεις. 

θ) Χρώμα ασφάλειας: Κάθε χρώμα στο οποίο προσδίδε¬ 
ται μια συγκεκριμένη σημασία. 


ι) Σύμβολο ή εικονοσύμβολο: Κάθε εικόνα που περιγρά¬ 
φει μια κατάσταση ή συνιστά μια συγκεκριμένη συμπερι¬ 
φορά και η οποία χρησιμοποιείται πάνω σε μια πινακίδα ή 
μια φωτεινή επιφάνεια. 

ια) Φωτεινό σήμα: Κάθε σήμα που εκπέμπεται απο συ¬ 
σκευή αποτελούμενη από διαφανή ή διαφώτιστα υλικά, 
φωτιζόμενα από το εσωτερικό ή από πίσω, κατά τρόπο ώ¬ 
στε να εμφανίζεται, από μόνη της, ως φωτεινή επιφάνεια. 

ιβ) Ηχητικό σήμα: Κάθε κωδικό ηχητικό σήμα που εκπέ- 
μπεται από ειδική συσκευή χωρίς χρήση ανθρώπινης ή 
συνθετικής φωνής. 

ιγ) Προφορική ανακοίνωση: Κάθε προκαθορισμένο προ¬ 
φορικό μήνυμα, με χρήση ανθρώπινης ή συνθετικής φω¬ 
νής. 

ιδ) Σήμα δια χειρονομιών: Κίνηση ή/και θέση των βρα¬ 
χιόνων ή/και των χεριών σύμφωνα με κωδική μορφή για 
την καθοδήγηση ατόμων που εκτελούν χειρισμούς οι ο¬ 
ποίοι ενέχουν υπαρκτό ή πιθανό κίνδυνο για τους εργαζο¬ 
μένους. 

ΚΕΦΑΛΑΙΟ Β’ 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 

Άρθρο 3 
Γενικοί κανόνες 

1.0 εργοδότης πρέπει να προβλέπει και να εξασφαλίζει 
την ύπαρξη σήμανσης ασφάλειας ή/και υγείας κατά την 
εργασία σύμφωνα με τις διατάξεις του παρόντος, όταν οι 
υπαρκτοί ή πιθανοί κίνδυνοι δεν μπορούν να αποφευ¬ 
χθούν ή να μειωθούν επαρκώς με τα τεχνικά μέσα συλλο¬ 
γικής προστασίας ή με μέτρα, μεθόδους ή διαδικασίες 
οργάνωσης της εργασίας. 

2. Η σηματοδότηση ασφάλειας των χώρων εργασίας, σε 
καμμιά περίπτωση δεν υποκαθιστά ή περιορίζει την λήψη 
των αναγκαίων εκάστοτε μέτρων προστασίας των εργα¬ 
ζομένων. 

3. Για τη επιλογή της κατάλληλης σήμανσης, ο εργοδό¬ 
της οφείλει να λαμβάνει υπόψη την γραπτή εκτίμηση κιν¬ 
δύνου που γίνεται σύμφωνα με τις κείμενες διατάξεις. 

4. Η σήμανση που εφαρμόζεται στην οδική, σιδηροδρο¬ 
μική, ποτάμια, θαλάσσια και εναέρια κυκλοφορία πρέπει 
να χρησιμοποιείται, αν χρειάζεται, και για την κυκλοφορία 
στο εσωτερικό των επιχειρήσεων ή/και των εγκαταστάσε¬ 
ων, τηρουμένων σε κάθε περίπτωση των διατάξεων του 
παραρτήματος Vτου άρθρου 9. 

Άρθρο 4 

Σήμανση ασφάλειας ή/και υγείας που χρησιμοποιείται 
για πρώτη φορά 

Η σήμανση ασφάλειας ή/και υγείας που χρησιμοποιείται 
κατά την εργασία για πρώτη φορά μετά την δημοσίευση 
του παρόντος, πρέπει να πληροί τις ελάχιστες προδια¬ 
γραφές που αναφέρονται στα παραρτήματα I έως IX του 
άρθρου 9. 

Άρθρο 5 

Σήμανση ασφάλειας ή/και υγείας που ήδη χρησιμοποιεί¬ 
ται. 

Η σήμανση ασφάλειας ή/και υγείας που ήδη χρήσιμο- 

ποιείται κατά την εργασία πριν τη δημοσίευση του παρό¬ 
ντος, πρέπει να προσαρμοσθεί με τις ελάχιστες προδια¬ 
γραφές που αναφέρονται στα παραρτήματα I έως IX του 
άρθρου 9 το αργότερο μέχρι 24/12/95. 

Άρθρο 6 

Ενημέρωση των εργαζομένων 

1. Στα πλαίσια της ενημέρωσης των εργαζομένων σύμ¬ 
φωνα με τις κείμενες διατάξεις οι εργαζόμενοι ή/και οι εκ¬ 
πρόσωποί τους ενημερώνονται από τον εργοδότη σχετι¬ 
κά με όλα τα μέτρα που πρόκειται να ληφθούν, σε ότι α¬ 
φορά τη σήμανση ασφάλειας ή/και υγείας που 
χρησιμοποιείται στην εργασία. 

2. Η σήμανση ασφάλειας ή/και υγείας που χρησιμοποι¬ 
είται στην επιχείρηση, πρέπει να απεικονίζεται με τις επε¬ 
ξηγήσεις της σημασίας της σε μικρογραφία σε συγκε¬ 
ντρωτικούς πίνακες. 

3. Οι πίνακες αυτοί πρέπει να ευρίσκονται ανηρτημένοι 
σεπροσιτά και εμφανή σημείατωνχώρων εργασίας της ε¬ 
πιχείρησης, ώστε να λαμβάνουν γνώση του περιεχομένου 
των, όλοι οι εργαζόμενοι. 


Άρθρο 7 

Εκπαίδευση των εργαζομένων 

Στα πλαίσια της εκπαίδευσης των εργαζομένων σύμφω¬ 
να με τις κείμενες διατάξεις οι εργοδότες θα πρέπει να πα¬ 
ρέχουν στους εργαζόμενους κατάλληλη κατάρτιση, κυ¬ 
ρίως με τη μορφή ακριβών οδηγιών, για ότι αφορά τη σή¬ 
μανση ασφάλειας ή/και υγείας που χρησιμοποιείται κατά 
την εργασία. 

Η εκπαίδευση αυτή αφορά ειδικότερα τη σημασία της 
σήμανσης, κυρίως όταν αυτή περιλαμβάνει τη χρήση λέ¬ 
ξεων, και τις γενικές και ειδικές συμπεριφορές που υιοθε¬ 
τούνται. 

Άρθρο 8 

Διαβούλευση και συμμετοχή των εργαζομένων 

Στα πλαίσια της διαβούλευσης και της συμμετοχής των 
εργαζομένων σύμφωνα με τις κείμενες διατάξεις οι εργο¬ 
δότες ζητούν τη γνώμη των εργαζομένων ή/και των εκ¬ 
προσώπων τους και διευκολύνουν τη συμμετοχή τους, α¬ 
ναφορικά με τα θέματα που σχετίζονται με την εφαρμογή 
του παρόντος. 


ΚΕΦΑΛΑΙΟ Π 
ΔΙΑΦΟΡΕΣ ΔΙΑΤΑΞΕΙΣ 
Άρθρο 9 

Προσάρτηση παραρτημάτων 

Προσαρτώνται και αποτελούν αναπόσπαστο μέρος του παρόντος τα παραρτήματα I, II, III, IV, VI, VII, VIII, IX που ανα- 
φέρονται στα άρθρα 4 και 5 και το παράρτημα V που αναφέρεται στα άρθρα 3 (παράγραφος 4), 4 και 5 του παρόντος 
και έχουν ως ακολούθως: 

ΠΑΡΑΡΤΗΜΑ / 

ΕΛΑΧΙΣΤΕΣ ΓΕΝΙΚΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗ ΣΗΜΑΝΣΗ ΑΣΦΑΛΕΙΑΣ Ή/ΚΑΙ ΥΓΕΙΑΣ ΣΤΟΝ ΤΟΠΟ ΕΡΓΑΣΙΑΣ 

[άρθρα 4 και 5] 

1 .Προκαταρκτικές παρατηρήσεις 

1.1. Οταν σύμφωνα με το άρθρο 3 του παρόντος διατάγματος απαιτείται σήμανση ασφάλειας ή/και υγείας τότε αυτή 
πρέπει να συμμορφώνεται προς τις ειδικές απαιτήσεις που περιέχονται στα παραρτήματα II έως IX. 

1.2. Το παρόν παράρτημα καθιερώνει τις εν λόγω απαιτήσεις, περιγράφει τις διάφορες χρήσεις των σημάνσεων α¬ 
σφάλειας ή/και υγείας και απαριθμεί τους γενικούς κανόνες για την εναλλαξιμότητα και συμπληρωματικότητατων ση¬ 
μάνσεων αυτών. 

1.3. Οι σημάνσεις ασφάλειας ή/και υγείας πρέπει να χρησιμοποιούνται μόνον για τη μετάδοση του μηνύματος ήτης 
πληροφορίας που προσδιορίζεται στο παρόν προεδρικό διάταγμα. 

2. Τρόποι σήμανσης 

2.1. Μόνιμη σήμανση 

2.1.1. Η σήμανση που σχετίζεται με απαγόρευση, προειδοποίηση και υποχρέωση καθώς και εκείνη που αφορά τον ε¬ 
ντοπισμό και την αναγνώριση των μέσων διάσωσης ή βοήθειας, γίνεται με πινακίδες κατά τρόπο μόνιμο. 

Η σήμανση που προορίζεται για τον εντοπισμό και την αναγνώριση των υλικών και των εξοπλισμών καταπολέμησης 
πυρκαγιάς, γίνεται κατά μόνιμο τρόπο με πινακίδες ή/και χρώμα ασφάλειας. 

2.1.2. Η σήμανση στα δοχεία και στους σωλήνες γίνεται όπως προβλέπεται στο παράρτημα III. 

2.1.3. Η σήμανση πιθανών κινδύνων κρούσεων σε αντικείμενα καθώς και πτώσεων ατόμων γίνεται κατά μόνιμο τρόπο 
με χρώμα ασφάλειας ή με πινακίδες. 

2.1.4. Η σήμανση των οδών κυκλοφορίας γίνεται κατά μόνιμο τρόπο με χρώμα ασφάλειας. 

2.2. Περιστασιακή σήμανση 

2.2.1. Η επισήμανση επικίνδυνων συμβάντων, η κλήση ατόμων για μια συγκεκριμένη ενέργεια καθώς και η επείγουσα 

απομάκρυνση ατόμων, γίνονται κατά περιστασιακό τρόπο και λαμβάνοντας υπόψη την εναλλαξιμότητα και τη συ- 
μπληρωματικότητα που πρόβλέπονται στην παράγραφο 3, με φωτεινό σήμα, ηχητικό σήμα ή/και προφορική ανακοί¬ 
νωση. 

2.2.2. Η καθοδήγηση ατόμων που εκτελούν χειρισμούς οι οποίοι ενέχουν υπαρκτό ή πιθανό κίνδυνο γίνεται κατά τρό¬ 
πο περιστασιακό με σήματα δια χειρονομιών ή/και προφορική ανακοίνωση. 

3. Εναλλαξιμότητα και συμπληρωμστικότητατων σημάνσεων 

3.1. Επί ίσης αποτελεσματικότητας η επιλογή είναι ελεύθερη μεταξύ: 

3.1.1. Ενός χρώματος ασφάλειας ή μιας πινακίδας, για την επισήμανση πιθανών κινδύνων παραπατήματος, ή πτώσης 
σε διαφορετικό επίπεδο. 

3.1.2. Των φωτεινών σημάτων, των ακουστικών σημάτων ή της προφορικής ανακοίνωσης. 

3.1.3. Του σήματος δια χειρονομιών ή της προφορικής ανακοίνωσης. 

3 2. Ορισμένοι τρόποι σήμανσης μπορούν να χρησιμοποιηθούν μαζί όπως: 

3.2.1. Φωτεινό σήμα και ηχητικό σήμα. 

3.2.2. Φωτεινό σήμα και προφορική ανακοίνωση. 

3.2.3. Σήμα δια χειρονομιών και προφορική ανακοίνωση. 

4. Οι ενδείξεις που αναφέρονται στον παρακάτω πίνακα έχουν εφαρμογή σε κάθε σήμανση που περιλαμβάνει ένα 
χρώμα ασφάλειας. 


Χρώμα 

Σημασία ή σκοπός 

Ενδείξεις και διευκρινίσεις 

Κόκκινο 

Απαγορευτικό σήμα 

Επικίνδυνες συμπεριφορές 

Κίνδυνος - συναγερμός 

Διακοπή, στάση, συστήματα 
επείγουσας διακοπής. 

Εκκένωση 

Υλικό και εξοπλισμός 
καταπολέμησης πυρκαγιάς 

Αναγνώριση και εντοπισμός 


' 


Μπλέ 

Σήμα υποχρέωσης 

Συγκεκριμένη συμπεριφορά ή δράση - 
υποχρέωση να φέρεται 

εξοπλισμός ατομικής ασφαλείας 

Πράσινο 

Σήμα διάσωσης ή βοήθειας 
Κατάσταση ασφαλείας 

Πόρτες, έξοδοι, οδοί, υλικά, θέσεις, χώροι 
Επιστροφή στην ομαλή κατάσταση 


5. Η αποτελεσματικότητα μιας σήμανσης: 

5.1. Δεν πρέπει να μειώνεται με τον κακό σχεδίασμά, τον ανεπαρκή αριθμό, την κακή θέση, την κακή κατάσταση ή κα¬ 
κή λειτουργία των μέσων ή συστημάτων σήμανσης. 

5.2. Δεν πρέπει να μειώνεται με την παρουσία άλλης σήμανσης ή άλλης πηγής εκπομπής του ίδιου τύπου που επη¬ 
ρεάζει την ορατότητα ή την ακουστότητα, πράγμα που συνεπάγεται ιδιαίτερα ότι: 

5.2.1. Πρέπει να αποφεύγεται η τοποθέτηση υπερβολικού αριθμού πινακίδων σε άμεση γειτνίαση μεταξύ τους. 

5.2.2. Δεν πρέπει να χρησιμοποιούνται συγχρόνως δύο φωτεινά σήματα, τα οποία μπορούν να συγχέονται. 

5.2.3. Δεν πρέπει να χρησιμοποιείται φωτεινό σήμα κοντά σε άλλη μη σαφώς διακρινόμενη φωτεινή πηγή. 

5.2.4. Δεν πρέπει να χρησιμοποιούνται συγχρόνως δύο ηχητικά σήματα. 

5.2.5. Δεν πρέπει να χρησιμοποτείται ηχητικό σήμα αν στον περιβάλλοντα χώρο υπάρχει ιδιαίτερα δυνατός θόρυβος. 

6. Τα μέσα και τα συστήματα σήμανσης πρέπει, ανάλογα με την περίπτωση, να καθαρίζονται, να συντηρούνται, να ε¬ 
λέγχονται και να επισκευάζονται τακτικά, να αντικαθίστανται αν είναι αναγκαίο, κατά τρόπο ώστε να διατηρούν τις εγ¬ 
γενείς τους ιδιότητες ή/και τα λειτουργικά χαρακτηριστικά τους. 

7.0 αριθμός και η θέση των μέσων ή των συστημάτων σήμανσης που πρέπει να εγκατασταθούν, αποτελεί συνάρτη¬ 
ση της σημασίας των υπαρκτών ή πιθανών κινδύνων ή της ζώνης που πρέπει να καλυφθεί. 

8. Για τις σημάνσεις που έχουν ανάγκη πηγής ενέργειας για να λειτουργήσουν πρέπει να εξασφαλίζεται επικουρική 
τροφοδοσία σε περίπτωση διακοπής της κανονικής τροφοδοσίας τους, εκτός εάν με τη διακοπή της εξαφανίζεται και 
ο κίνδυνος. 

9. Ένα φωτεινό ή/και ηχητικό σήμα υποδεικνύει, με την ενεργοποίησή του, την έναρξη κάποιας επιζητούμενης ενέρ¬ 
γειας και πρέπει να διαρκεί όσο η ενέργεια το απαιτεί. 

Τα φωτεινά ή ηχητικά σήματα πρέπει να τίθενται σε ετοιμότητα αμέσως μετά από κάθε χρησιμοποίηση. 

10. Η καλή λειτουργία και πραγματική αποτελεσματικότητα των φωτεινών και ηχητικών σημάτων πρέπει να ελέγχεται 
πριν τεθούν σε λειτουργία και άτη συνέχεια αρκετά συχνά. 

11. Στην περίπτωση κατά την οποία οι εργαζόμενοι τους οποίους αφορά η σήμανση έχουν περιορισμένες ακουστικές 
ή οπτικές ικανότητες ή δυνατότητες, περιλαμβανόμενης της περίπτωσης όπου τούτο οφείλεται στο γεγονός ότι φέ¬ 
ρουν εξοπλισμό ατομικής προστασίας, θα πρέπει να ληφθούντα κατάλληλα συμπληρωματικά μέτρα ή μέτρα υποκα¬ 
τάστασης. 

12. Οι χώροι, αίθουσες ή περίβολοι που χρησιμοποιούνται για να αποθηκεύονται οι επικίνδυνες ουσίες ή παρασκευ¬ 
άσματα σε ικανές ποσότητες πρέπει να επισημαίνονται με κατάλληλη προειδοποιητική πινακίδα, επιλεγόμενη μεταξύ 
των πινακίδων που απαριθμούνται στην παράγραφο 3.2. του παραρτήματος II ή να αναγνωρίζονται σύμφωνα με τις πα¬ 
ραγράφους 1,2 και 3 του παραρτήματος III, εκτός εάν η επισήμανση με ετικέτα των διαφόρων συσκευασιών ή δοχείων 
επαρκεί προς τούτο. 

ΠΑΡΑΡΤΗΜΑ II 

ΕΛΑΧΙΣΤΕΣ ΓΕΝΙΚΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΙΣ ΠΙΝΑΚΙΔΕΣ ΣΗΜΑΝΣΗΣ 

[άρθρα 4 και 5] 

1. Εγγενή χαρακτηριστικά 

1.1. Η μορφή και τα χρώματα των πινακίδων ορίζονται στη παράγραφο 3, ανάλογα με το συγκεκριμένο σκοπό τους 
(απαγορευτικές πινακίδες, προειδοποιητικές πινακίδες, πινακίδες υποχρέωσης, διάσωσης ή βοήθειας και σχετικές με 
το υλικό ή τον εξοπλισμό καταπολέμησης της πυρκαγιάς). 

1.2. Τα εικονοσύμβολα πρέπει να είναι όσο το δυνατόν πιο απλά και πρέπει να παραλείπονται οι άχρηστες, όσον α¬ 
φορά την κατανόησή τους, λεπτομέρειες. 

1.3. Τα εικονοσύμβολα που χρησιμοποιούνται μπορεί να ποικίλλουν ελαφρά ή να είναι αναλυτικότερα σε σχέση με τις 
παραστάσεις της παραγράφου 3, υπό τον όρο ότι η σημασία τους θα είναι ισοδύναμη και ότι δεν θα συγχέεται από δια¬ 
φορές ή προσαρμογές. 

1.4. Οι πινακίδες κατασκευάζονται από υλικό με την καλύτερη δυνατή αντοχή σε κρούσεις, σε κακές καιρικές συνθή¬ 
κες και σε δυσμενείς επιδράσεις του περιβάλλοντος. 

1.5. Οι διαστάσεις καθώς και τα χρωματομετρικά και φωτομετρικά χαρακτηριστικά των πινακίδων πρέπει να εξα¬ 
σφαλίζουν την καλή ορατότητα και την κατανόησή τους. 

2. Συνθήκες χρήσης 

2.1. Οι πινακίδες τοποθετούνται καταρχήν σε κατάλληλο ύψος, και σε θέση ανάλογη με την οπτική γωνία, λαμβανό- 
μενων υπόψη ενδεχόμενων εμποδίων, είτε στο σημείο εισόδου μιας ζώνης γενικού κινδύνου επε σε άμεση γειτονία συ¬ 
γκεκριμένου κινδύνου ή επισημαινόμενου αντικειμένου και σε καλά φωτισμένο, εύκολα προσπελάσιμο και ορατό μέ¬ 
ρος. 

2.2. Με την επιφύλαξη των κειμένων διατάξεων βάσει των οποίων γίνεται εναρμόνιση του εθνικού μας δικαίου με την 
οδηγία 89/654/ΕΟΚ “Σχετικά με τις ελάχιστες προδιαγραφές ασφάλειας και υγείας στους χώρους εργασίας", θα πρέ¬ 
πει να χρησιμοποιούνται σε περίπτωση κακών συνθηκών φυσικού φωτισμού φωσφορίζοντα χρώματα, ανακλαστικά υ¬ 
λικά ή τεχνητός φωτισμός. 

2.3. Η πινακίδα πρέπει να αφαιρεπαι, όταν η κατάσταση που δικαιολογούσε την ύπαρξή της παύει να υφίσταται. 

3. Π ινακίδες που θα χρησιμοποιούνται 

3.1. Απαγορευτικές πινακίδες. 

3.1.1. Εγγενή χαρακτηριστικά: 
α) Κυκλικό σχήμα. 

β) Μαύρο εικονοσύμβολο σε λευκό φόντο, με κόκκινη (το κόκκινο πρέπει να καλύπτει τουλάχιστον το 35% της επι¬ 
φάνειας της πινακίδας) περίμετρο και γραμμή (που κατεβαίνει από αριστερά προς τα δεξιά, καθόλο το μήκος του ει- 
κονογράμματος υπό γωνία 45 ). 

Απαγορεύεται Απαγορεύεται 

το κάπνισμα η χρήση γυμνής φλόγας 

και το κάπνισμα 



Απαγορεύεται 
η διέλευση πεζών 



Απαγορεύεται 
η κατάσβεση με νερό 



Μη πόσιμο νερό 

Απαγορεύεται 

Απαγορεύεται 

η είσοδος στους 

η διέλευση στα οχήματα 


μη έχοντες ειδική άδεια 

διακίνησης φορτίων 


Μην αγγίζετε 


3.2. Προειδοποιητικές πινακίδες. 

3.2.1. Εγγενή χαρακτηριστικά: 
α) Σχήμα τριγωνικό. 

β) Μαύρο εικονοσύμβολο σε κίτρινο φόντο, μαύρο περίγραμμα (το κίτρινο πρέπει να καλύπτει τουλάχιστον το 50% της επιφάνει¬ 
ας της πινακίδας). 



Εύφλεκτες ύλες ή/ και Εκρηκτικές ύλες Τοξικές ύλες Διαβρωτικές ύλες 

υψηλή θερμοκρασία 

[Ελλείψει ειδικής πινακίδας για 
υψηλή θερμοκρασία] 



Ραδιενεργά υλικά 


Αιωρούμενα φορτία 


Οχήματα διακίνησης φορτίων Κίνδυνος ηλεκτροπληξίας 

Γενικός κίνδυνος Ακτινοβολία λέιζερ Αναφλέξιμες ύλες Μη ιοντίζουσες ακτινοβολίες 



Ισχυρό μαγνητικό πεδίο 



Κίνδυνος παραπατήματος 


Χαμηλή θερμοκρασία 


Κίνδυνος πτώσης 



Βιολογικός κίνδυνος 


Βλαβερές ή ερεθιστικές ύλες 
(Το φόντο της πινακίδας αυτής 
μπορεί, κατ’ εξαίρεση, να είναι 
πορτοκαλί χρώματος εάν το 
χρώμα αυτό δικαιολογείται σε 
σχέση με άλλη υφιστάμενη πι¬ 
νακίδα οδικής κυκλοφορίας.) 


3.3. Πινακίδες υποχρέωσης 

3.3.1. Εγγενή χαρακτηριστικά: 
α) Σχήμα κυκλικό. 

β) Λευκό εικονοσύμβολο σε μπλε φόντο (το μπλε πρέπει να καλύπτει τουλάχιστον το 50% της επιφάνειας της πινακίδας). 





Υποχρεωτική προστασία 
των ματιών 


Υποχρεωτική προστασία 
του κεφαλιού 


Υποχρεωτική προστασία 
των αυτιών 


Υποχρεωτική προστασία 
των αναπνευσπκών οδών 

Υποχρεωτική ατομική 
προστασία έναντι πτώσεων 



Υποχρεωτική διάβαση για πεζούς 



Γενική υποχρέωση 

(συνοδευόμενη ενδεχομένως από πρό¬ 
σθετη πινακίδα) 


3.4. Πινακίδες διάσωσης ή βοήθειας 

3.4.1. Εγγενή χαρακτηριστικά: 
α) Σχήμα ορθογώνιο ή τετραγωνικό. 

β) Λευκό εικονοσύμβολο σε πράσινο φόντο (το πράσινο πρέπει να καλύπτει τουλάχιστον το 50% της επιφάνειας της πινακίδας). 



Κατεύθυνση που πρέπει να ακολουθηθεί 
(ενδεικτικά σήματα επιπλέον των παρακάτω πινακίδων) 

Πλύση ματιών Τηλέφωνο για διάσωση 

και πρώτες βοήθειες 


3.5. Πινακίδες που αφορούν το πυροσβεστικό υλικό ή εξοπλισμό 

3.5.1. Εγγενή χαρακτηριστικά: 
α) Σχήμα ορθογώνιο ή τετράγωνο. 

β) Λευκό εικονοσύμβολο σε κόκκινο φόντο (το κόκκινο χρώμα πρέπει να καλύπτει τουλάχιστον το 50% της επιφά¬ 
νειας της πινακίδας). 



Κατεύθυνση που πρέπει να ακολουθηθεί 
(ενδεικτικά σήματα επιπλέον των παραπάνω πινακίδων) 

ΠΑΡΑΡΤΗΜΑ III ^ 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗΝ ΕΠΙΣΗΜΑΝΣΗ ΔΟΧΕΙΩΝ ΚΑΙ ΣΩΛΗΝΩΣΕΩΝ 

■ ■ ■ / [άρθρα 4 και 5] 

1. Στα χρησιμοποιούμενα κατά την εργασία δοχεία που περιέχουν επικίνδυνες ουσίες ή παρασκευάσματα, όπως 
αυτές ορίζονται στην ΚΥΑ 378/94 “Επικίνδυνες ουσίες, ταξινόμηση, συσκευασία και επισήμανση αυτών σε συμ¬ 
μόρφωση προς την οδηγία του Συμβουλίου των Ευρωπαϊκών Κοινοτήτων 67/548/ΕΟΚ όπως έχει τροποποιηθεί 
και ισχύει” (ΦΕΚ 705/Β/94) και στην ΚΥΑ 1197/89 “Ταξινόμηση, συσκευασία και επισήμανση των επικίνδυνων 
παρασκευασμάτωνΤ (ΦΕΚ 567/Β/90), κάθώς και τα δοχεία που χρησιμοποιούνται για την αποθήκευση αυτών 
των επικίνδυνων ουσιών ή παρασκευασμάτων, και οι εμφανείς σωληνώσεις που περιέχουν ή μεταφέρουν τέτοι¬ 
ες επικίνδυνες ουσίες ή παρασκευάσματα, πρέπει να φέρουν με ετικέτα εικονοσύμβολο ή σύμβολο σε έγχρωμο 
φόντο που προβλέπεται από τις παραπάνω διατάξεις. 

2. Η παράγραφος 1 δεν εφαρμόζεται στα δοχεία που χρησιμοποιούνται κατά την εργασία για σύντομο χρονικό 
διάστημα ούτε στα δοχεία των οποίων το περιεχόμενο αλλάζει συχνά, υπό τον όρο ότι λαμβάνονται κατάλληλα 
εναλλακτικά μέτρα, ενημέρωσης ή/και εκπαίδευσης των εργαζομένων, που εγγυώνται το αυτό επίπεδο προστα¬ 
σίας. 

3. Η ετικέτα που αναφέρεται στην παράγραφο 1 μπορεί: 

3.1. Να αντικατασταθεί από τις προειδοποιητικές πινακίδες που προβλέπονται στο παράρτημα II, με το ίδιο εικονο- 

σύμβολο ή σύμβολο. β - 

3.2. Να συμπληρωθεί με πρόσθετα στοιχεία όπως π.χ. το όνομα ή/καί το χήμικό τύπο της επικίνδυνης ουσίας ή 
παρασκευάσματος, καθώς και λεπτομέρειες για τον κίνδυνο. 

3.3. Για τη μεταφορά δοχείων στον τόπο εργασίας, να συμπληρωθεί ή να αντικατασταθεί από πινακίδες που ισχύ¬ 
ουν σε κοινοτικό επίπεδο για τη μεταφορά επικινδύνων ουσιών ή παρασκευασμάτων. 

4. Η σήμανση αυτή πρέπει να τοποθετείται υπό τις ακόλουθες προϋποθέσεις: 

4.1. Στην (στις) ορατή(ές) πλευρά(ές). 

4.2. Με μορφή άκαμπτης πινακίδας, αυτοκόλλητου σήματος ή ζωγραφισμένης ένδειξης. 

5. Τα εγγενή χαρακτηριστικά που προβλέπονται στην παράγραφο 1.4 του παραρτήματος II και οι συνθήκες χρή¬ 
σης που προβλέπονται στην παράγραφο 2 του παραρτήματος II σχετικά με τις πινακίδες σήμανσης εφαρμόζο¬ 
νται, αν χρειάζεται, στη σήμανση που προβλέπεται στις παραγράφους 1, 2 και 3 του παρόντος παραρτήματος. 

6. Οι ετικέτες που χρησιμοποιούνται στις σωληνώσεις πρέπει να τοποθετούνται, με την επιφύλαξη των παραγρά¬ 
φων 1, 2, 3, 4 και 5 του παρόντος παραρτήματος, εμφανώς και πλησίον των χώρων που παρουσιάζουν τον 
μεγαλύτερο κίνδυνο, όπως δικλείδες και σημεία σύνδεσης, με τρόπο δε αρκούντως επαναληπτικό. 

7. Οι χώροι, αίθουσες ή περίβολοι που χρησιμοποιούνται για να αποθηκεύονται οι επικίνδυνες ουσίες ή παρα¬ 
σκευάσματα σε ικανές ποσότητες πρέπει να επισημαίνονται με κατάλληλη προειδοποιητική πινακίδα, επιλεγό¬ 
μενη μεταξύ των πινακίδων που απαριθμούνται στην παράγραφο 3.2 του παραρτήματος II ή να αναγνωρίζονται 
σύμφωνα με τις παραγράφους 1, 2 και 3 του παρόντος παραρτήματος, εκτός εάν η επισήμανση με ετικέτα των 
διαφόρων συσκευασιών ή δοχείων επαρκεί προς τούτο, λαμβάνοντας υπόψη την παράγραφο 1.5 του παραρτή¬ 
ματος II σχετικά με τις διαστάσεις. 

8. Η αποθήκευση ορισμένων επικίνδυνων ουσιών ή παρασκευασμάτων μπορεί να επισημαίνεται με την προειδο¬ 
ποιητική πινακίδα “γενικός κίνδυνος”. 

9. Οι πινακίδες ή οι ετικέτες που αναφέρονται ανωτέρω πρέπει να τοποθετούνται, ανάλογα με την περίπτωση, 
κοντά στο χώρο αποθήκευσης ή στην θύρα πρόσβασης στην αποθήκη. 

ΠΑΡΑΡΤΗΜΑ IV 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗΝ ΑΝΑΓΝΩΡΙΣΗ ΚΑΙ ΤΟΝ ΕΝΤΟΠΙΣΜΟ ΤΟΥ ΠΥΡΟΣΒΕΣΤΙΚΟΥ 

ΕΞΟΠΛΙΣΜΟΥ 

[άρθρα 4 και 5] 

1 . Προκαταρκτική παρατήρηση 

Το παρόν παράρτημα εφαρμόζεται στα υλικά που προορίζονται αποκλειστικά για την καταπολέμηση πυρκαγιάς. 

2. Ο πυροσβεστικός εξοπλισμός πρέπει να αναγνωρίζεται μέσω χρωματισμού του εξοπλισμού και μέσω πινακί¬ 
δας εντοπισμού ή/και χρωματισμού των θέσεων στις οποίες βρίσκεται ή της πρόσβασης στις θέσεις αυτές. 

3. Το χρώμα αναγνώρισης αυτών των υλικών και του εξοπλισμού είναι το κόκκινο.Η κόκκινη επιφάνεια πρέπει 
να είναι επαρκής ώστε να επιτρέπει εύκολη αναγνώριση. 

4. Οι πινακίδες που προβλέπονται στην παράγραφο 3.5 του παραρτήματος II πρέπει να χρησιμοποιούνται ανά¬ 
λογα με τις θέσεις των εξοπλισμών αυτών. 

ΠΑΡΑΡΤΗΜΑ V 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗ ΣΗΜΑΝΣΗ ΕΜΠΟΔΙΩΝ ΚΑΙ ΕΠΙΚΙΝΔΥΝΩΝ ΣΗΜΕΙΩΝ ΚΑΙ ΤΗΝ 

ΟΡΙΖΟΝΤΙΑ ΣΗΜΑΝΣΗ ΤΩΝ ΟΔΩΝ ΚΥΚΛΟΦΟΡΙΑΣ 

[άρθρο 3 παράγραφος 4 και άρθρα 4 και 5] 

1. Σήμανση εμποδίων και επικίνδυνων σημείων 

1.1. Η σήμανση των κινδύνων για πρόσκρουση σε εμπόδια, πτώσεων αντικειμένων καθώς και ατόμων, πραγμα¬ 
τοποιείται στο εσωτερικό των κτιριακών χώρων της επιχείρησης όπου ο εργαζόμενος έχει πρόσβαση στο 
πλαίσιο της εργασίας του, με τη βοήθεια κίτρινου χρώματος εναλλασσόμενου με μαύρο ή κόκκινου χρώμα¬ 
τος, εναλλασσόμενου με άσπρο. 

1.2. Οι διαστάσεις της σήμανσης αυτής πρέπει να λαμβάνουν υπόψη τις διαστάσεις του επισημαινόμενου εμπο¬ 
δίου ή επικίνδυνου σημείου. 

1.3. Οι κίτρινες, οι μαύρες, οι κόκκινες ή οι άσπρες λωρίδες πρέπει να έχουν κλίση περίπου 45° και να έχουν 
διαστάσεις περίπου ίσες μεταξύ τους. 

1.4. Παράδειγμα: 



2. Οριζόντια σήμανση των οδών κυκλοφορίας 

2.1. Όταν, για την προστασία των εργαζομένων, απαιτείται η χρησιμοποίηση κι ο εξοπλισμός των χώρων, οι οδοί 
που προορίζονται ειδικά για την κυκλοφορία οχημάτων πρέπει να επισημαίνονται από τις δύο πλευρές τους 
με συνεχή λωρίδα ιδιαίτερα ορατού χρώματος, κατά προτίμηση άσπρου ή κίτρινου, λαμβανόμενου υπόψη 
του χρώματος του δαπέδου. 

2.2. Η τοποθέτηση των λωρίδων πρέπει να λαμβάνει υπόψη τις απαραίτητες αποστάσεις ασφαλείας μεταξύ οχη¬ 
μάτων που ενδεχομένως κυκλοφορούν και κάθε αντικειμένου που μπορεί να βρίσκεται είτε κοντά είτε ανά¬ 
μεσα στους πεζούς και τα οχήματα. 

2.3. Οι μόνιμες οδοί που βρίσκονται εκτός των οικοδομημένων ζωνών πρέπει επίσης να επισημαίνονται εφόσον 
χρειάζεται, εκτός εάν είναι εφοδιασμένες με κατάλληλα περιφράγματα ή πλακοστρώσεις. 

ΠΑΡΑΡΤΗΜΑ VI 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΑ ΦΩΤΕΙΝΑ ΣΗΜΑΤΑ 

[άρθρα 4 και 5] 

1. Εγγενή χαρακτηριστικά 

1.1. Το φως που εκπέμπεται από ένα σήμα πρέπει να δημιουργεί κατάλληλη φωτεινή αντίθεση στο περιβάλλον 
του, ανάλογα με τις συνθήκες χρησιμοποίησης που προβλέπονται, χωρίς να προκαλεΐ θάμπωμα λόγω υπερ¬ 
βολής ή κακή ορατότητα λόγω ανεπάρκειας. 

1.2. Η φωτεινή επιφάνεια που εκπέμπει ένα σήμα μπορεί να είναι ενιαίου χρώματος ή να περιέχει ένα εικονοσύμ- 
βολο σε καθορισμένο φόντο. 

1.3. Το ενιαίο χρώμα πρέπει να είναι σύμφωνο με τον πίνακα σημασίας των χρωμάτων που αναφέρονται στη 
παράγραφο 4 του παραρτήματος I. 

1.4. Όταν το σήμα περιλαμβάνει εικονοσύμβολο, αυτό το τελευταίο θα πρέπει, κατ’ αναλογία, να είναι σύμφωνο 
με τους κανόνες που το αφορούν, όπως αυτοί προβλέπονται στο παράρτημα II. 

2. Ειδικοί κανόνες χρήσης 

2.1. Αν ένα σύστημα μπορεί να εκπέμπει συνεχές και διακεκομμένο σήμα, το διακεκομμένο σήμα θα χρησιμοποι¬ 
ηθεί για να υποδεικνύει, σε σχέση με το συνεχές, ένα υψηλότερο επίπεδο κινδύνου ή μια αυξημένη ανάγκη 
επέμβασης ή ζητούμενης ή επιβαλλόμενης δράσης. 

2.2. Η διάρκεια κάθε λάμψης και η συχνότητα των λάμψεων ενός διακεκομμένου φωτεινού σήματος πρέπει να 
μελετηθούν κατά τρόπο ώστε να εξασφαλίζουν καλή κατανόηση του μηνύματος και να αποφεύγεται κάθε 
σύγχυση, είτε μεταξύ διαφόρων φωτεινών σημάτων είτε με ένα συνεχές φωτεινό σήμα. 

2.3. Αν ένα διακεκομμένο φωτεινό σήμα χρησιμοποιείται αντί ή ως συμπλήρωμα ηχητικού σήματος, πρέπει ο 
κώδικας του σήματος να είναι ταυτόσημος. 

2.4. Ένα σύστημα εκπομπής φωτεινού σήματος χρησιμοποιούμενου σε περίπτωση σοβαρού κινδύνου πρέπει να 
επιτηρείται ειδικά ή να διαθέτει βοηθητικό λαμπτήρα. 

ΠΑΡΑΡΤΗΜΑ VII 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΑ ΗΧΗΤΙΚΑ ΣΗΜΑΤΑ 

[άρθρα 4 και 5] 

1. Εγγενή χαρακτηριστικά 

1.1. Ένα ηχητικό σήμα πρέπει: 

1.1.1. Να έχει ηχητικό επίπεδο σαφώς ανώτερο των διάχυτων θορύβων του περιβάλλοντος, κατά τρόπο ώστε να 
είναι ακουστό χωρίς να είναι υπερβολικό ή οδυνηρό. 

1.1.2. Να αναγνωρίζεται εύκολα, λαμβάνοντας υπόψη κυρίως τη διάρκεια των παλμών, το διαχωρισμό μεταξύ παλ¬ 
μών και ομάδων παλμών και να διακρίνεται σαφώς αφενός από ένα άλλο ηχητικό σήμα, και αφετέρου από 
τους διάχυτους θορύβους του περιβάλλοντος. 

1.2. Εάν ένα σύστημα μπορεί να εκπέμπει ηχητικό σήμα σε κυμαινόμενη και σταθερή συχνότητα, θα χρησιμοποι¬ 
είται η κυμαινόμενη συχνότητα για να υποδεικνύει, σε σχέση με τη σταθερή, υψηλότερο κίνδυνο ή επείγου¬ 
σα ανάγκη επέμβασης ή ζητούμενης ή επιβαλλόμενης ενέργειας. 

2. Κώδικες που χρησιμοποιούνται 

Ο ήχος σήματος εκκένωσης πρέπει να είναι συνεχής. 

ΠΑΡΑΡΤΗΜΑ VIII 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΗΝ ΠΡΟΦΟΡΙΚΗ ΑΝΑΚΟΙΝΩΣΗ 

[άρθρα 4 και 5] 

1. Εγγενή χαρακτηριστικά' 

1.1. Η προφορική ανακοίνωση πραγματοποιείται μεταξύ ενός ομιλητή ή πομπού και ενός ή περισσοτέρων ακρο¬ 
ατών, με τη μορφή σύντομων κειμένων, ομάδων λέξεων ή/και μεμονωμένων λέξεων, ενδεχόμενα κωδικοποι- 
ημένων. 

1.2. Τα προφορικά μηνύματα είναι όσο το δυνατόν σύντομα, απλά και σαφή. Η προφορική ικανότητα του ομιλη¬ 
τή και οι ακουστικές δυνατότητες του ή των ακροατών πρέπει να είναι επαρκείς για την εξασφάλιση μιας 
ασφαλούς προφορικής ανακοίνωσης. 

1.3. Η προφορική ανακοίνωση είναι άμεση (χρησιμοποίηση της ανθρώπινης φωνής) ή έμμεση (ανθρώπινη ή συν¬ 
θετική φωνή, εκπεμπόμενη από ειδικό μέσο). 

2. Ειδικοί κανόνες χρήσης 

2.1. Τα άτομα στα οποία απευθύνεται το σήμα θα πρέπει να γνωρίζουν καλά τη χρησιμοποιούμενη γλώσσα, 
ώστε να μπορέσουν να προφέρουν και να κατανοήσουν ορθά το προφορικό μήνυμα και να υιοθετήσουν 
σύμφωνα με το μήνυμα μια κατάλληλη συμπεριφορά στον τομέα της ασφάλειας ή/και της υγείας. 

2.2. Αν η προφορική ανακοίνωση χρησιμοποιείται στη θέση ή ως συμπλήρωμα σημάτων με χειρονομίες, πρέπει 
να χρησιμοποιηθούν λέξεις-κωδικοί όπως π.χ.: . 

- έναρξη: για την ένδειξη της ανάληψης της ευθύνης καθοδήγησης, 

- στοπ : για τη διακοπή ή περάτωση μιας κίνησης, 

- τέλος : για την οριστική διακοπή των ενεργειών, 

- βίρα για να ανυψωθεί ένα φορτίο, 

- μάινα : για να κατεβεί ένα φορτίο, 

- προχώρησε: 

- οπισθοχώρησε: η έννοια αυτών των κινήσεων πρέπει, κατά περίπτωση, να είναι 

- δεξιά: συντονισμένη με τους αντίστοιχους κώδικες χειρονομιών, 

- αριστερά: 

- κίνδυνος: για να απαιτηθεί μια επείγουσα διακοπή ή στάση, 

- γρήγορα: για την επιτάχυνση κίνησης για λόγους ασφαλείας. 

ΠΑΡΑΡΤΗΜΑ IX 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΑ ΣΗΜΑΤΑ ΜΕ ΧΕΙΡΟΝΟΜΙΕΣ 

[άρθρα 4 και 5] 

1. Χαρακτηριστικά 

1.1. Ένα σήμα με χειρονομίες πρέπει να είναι ακριβές, απλό, ευρύ, να γίνεται εύκολα, να κατανοείται εύκολα και 

να είναι σαφώς διακεκριμένο από άλλο σήμα με χειρονομίες. 

1.2. Η χρησιμοποίηση συγχρόνως των δύο βραχιόνων πρέπει να γίνεται κατά τρόπο συμμετρικό και για ένα μόνο 

σήμα. 

1.3. Οι χρησιμοποιούμενες χειρονομίες μπορούν, στο πλαίσιο των προαναφερθέντων χαρακτηριστικών, να ποικίλ¬ 

λουν ελαφρά ή να είναι αναλυτικότερες από τις παρουσιάσεις που αναφέρονται στη παράγραφο 3, με τον 
όρο ότι η σημασία τους και η κατανόησή τους θα είναι τουλάχιστον ισοδύναμες. 

2. Ειδικοί κανόνες χρήσης 

2.1. Το άτομο που δίνει τα σήματα, που καλείται σηματωρός, παρέχει τις οδηγίες χειρισμών με τη βοήθεια 
σημάτων με χειρονομίες στον παραλήπτη του σήματος, που καλείται χειριστής. 

2.2. Ο σηματωρός πρέπει να μπορεί να ακολουθεί με τα μάτια το σύνολο των εκτελούμενων κινήσεων, χωρίς να 
διατρέχει κίνδυνο από αυτές. 

2.3. Ο σηματωρός πρέπει να ασχολείται αποκλειστικά με την καθοδήγηση των χειρισμών και με την ασφάλεια 
των εργαζομένων που βρίσκονται πλησίον. 

2.4. Αν οι προϋποθέσεις που ορίζονται στη παράγραφο 2.2 δεν πληρούνται, θα πρέπει να προβλεφθούν ένας ή 
περισσότεροι πρόσθετοι σηματωροί. 

2.5. Ο χειριστής θα πρέπει να διακόπτει τον εκτελούμενο χειρισμό για να ζητήσει νέες οδηγίες, όταν δεν μπορεί 
να εκτελέσει τις λαμβανόμενες εντολές με τις αναγκαίες εγγυήσεις ασφάλειας. 

2.6. Εξαρτήματα της σήμανσης με χειρονομίες: 

2.6.1. Ο σηματωρός πρέπει να είναι εύκολα αναγνωρίσιμος από το χειριστή. 

2.6.2. Ο σηματωρός θα φέρει ένα ή περισσότερα κατάλληλα στοιχεία αναγνώρισης: π. χ. σακκάκι, κράνος, περι- 
χειρίδες, περιβραχιόνια, ρακέτες. 

2.6.3. Τα στοιχεία αναγνώρισης θα φέρουν έντονο και κατά προτίμηση ενιαίο χρώμα, αποκλειστικά χρησιμοποιού¬ 
μενο από τον σηματωρό. 

3. Χρησιμοποιητέες κωδικοποιημένες χειρονομίες 

Προκαταρκτική σημείωση: 

Το σύνολο των κωδικοποιημένων χειρονομιών που αναφέρονται παρακάτω δεν αποκλείουν τη χρήση άλλων 
κωδικών, ιδιαίτερα σε ορισμένους τομείς δραστηριότητας, που εφαρμόζονται σε κοινοτικό επίπεδο και αφο¬ 
ρούν τις ίδιες κινήσεις. 

Α. Γενικές χειρονομίες 


Α/Α 

Σημασία 

Περιγραφή 

Α1 

ΕΝΑΡΞΗ 

Προσοχή 

Ανάληψη καθοδήγησης 

Οι δύο βραχίονες βρίσκο¬ 
νται σε έκταση και οι παλά¬ 
μες είναι εστραμμένες προς 
τα εμπρός. 

Α2 

ΣΤΟΠ 

Διακοπή 

Τέλος της κίνησης 

0 δεξιός βραχίονας 
τεντωμένος προς τα άνω, η 
δεξιά παλάμη εστραμμένη 
προς τα εμπρός. 

Α3 

ΤΕΛΟΣ 

των ενεργειών 

Τα δύο χέρια είναι ενωμέ¬ 
να στο ύψος του στήθους. 

Β. Κατακόρυφες κινήσεις 

Α/Α 

Σημασία 

Περιγραφή 

Β1 

ΑΝΥΨΩΣΗ 

0 δεξιός βραχίονας είναι 
τεντωμένος προς τα άνω και 
η δεξιά παλάμη εστραμμένη 
προς τα εμπρός διαγράφει 
αργά ένα κύκλο. 

Β2 

ΚΑΘΟΔΟΣ 

0 δεξιός βραχίονας είναι 
τεντωμένος προς τα κάτω 
και η δεξιά παλάμη εστραμ¬ 
μένη προς το εσωτερικό δια¬ 
γράφει αργά έναν κύκλο. 

Β3 

ΚΑΘΕΤΗ ΑΠΟΣΤΑΣΗ 

Με τα χέρια καθορίζεται η 
απόσταση. 


Εικόνα 



Εικόνα 

Γ. Οριζόντιες κινήσεις 

| Α/Α Σημασία 

Περιγραφή 

Εικόνα 1 

Γ1 

ΠΡΟΧΩΡΗΣΕ 

Με τους δύο βραχίονες 
διπλωμένους και τις παλάμες 
εστραμμένες προς το εσω¬ 
τερικό, το πρόσθιο μέρος 
των βραχιόνων εκτελεί κινή¬ 
σεις αργές προς το σώμα. 


ϋ 

I 

Ρ\ 


Γ2 

ΟΠΙΣΘΟΧΩΡΗΣΕ 

Με τους δύο βραχίονες 
διπλωμένους και τις παλάμες 
εστραμμένες προς τα έξω, 
το πρόσθιο μέρος των βρα¬ 
χιόνων εκτελεί κινήσεις 
αργές απομακρυνόμενες από 
το σώμα. 


% 


Γ3 

ΔΕΞΙΑ 

ως προς τον σηματωρό 

Με τον δεξιό βραχίονα 
τεντωμένο περίπου οριζο- 
ντίως, η παλάμη του δεξιού 
χεριού βλέπει προς τα κάτω 
και εκτελούνται μικρές αργές 
κινήσεις κατά τη διεύθυνση 
αυτή. 


1 

ϋ 



Γ 4 

ΑΡΙΣΤΕΡΑ 

ως προς τον σηματωρό 

Με τον αριστερό βραχίο¬ 
να τεντωμένο περίπου ορι- 
ζοντίως και την παλάμη του 
αριστερού χεριού εστραμμένη 
προς τα κάτω εκτελούνται 
μικρές αργές κινήσεις κατά 
τη διεύθυνση αυτή. 

ί 

1 

ϋ 



Γ5 

ΟΡΙΖΟΝΤΙΑ ΑΠΟΣΤΑΣΗ 

Με τα χέρια καθορίζεται η 
απόσταση. 

4 

4 

ί 

\ 

ΕΦΗΜΕΡΕΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Δ. Κίνδυνος | 

Α/Α 

Σημασία 

Περιγραφή 

Εικόνα | 

Δ1 

ΚΙΝΔΥΝΟΣ 

επείγουσα διακοπή ή στάση 

Οι δύο βραχίονες είναι 
τεντωμένοι προς τα άνω και 
οι παλάμες εστραμμένες 
προς τα εμπρός. 



\ 

9 

Δ2 

ΤΑΧΕΙΑ ΚΙΝΗΣΗ 

Οι κωδικοποιημένες χειρο¬ 
νομίες που καθοδηγούν τις 
κινήσεις εκτελούνται με 

ταχύτητα. 


Δ3 

ΒΡΑΔΕΙΑ ΚΙΝΗΣΗ 

Οι κωδικοποιημένες χειρονο¬ 
μίες που καθοδηγούν τις 
κινήσεις εκτελούνται με 
μεγάλη βραδύτητα. 



Άρθρο 10 


Έλεγχος εφαρμογής 

Ο έλεγχος της εφαρμογής του παρόντος ανατίθεται στις αρμόδιες επιθεωρήσεις εργασίας και συγκεκριμένα στα 
Κέντρα Πρόληψης Επαγγελματικού Κινδύνου (ΚΕ.Π.Ε.Κ.) ή στις Διευθύνσεις επιθεώρησης εργασίας με τα αρμόδια 
Τμήματα τεχνικής και υγειονομικής επιθεώρησης εργασίας ή στα Τμήματα επιθεώρησης εργασίας. 

Άρθρο 11 
Κυρώσεις 

1. Σε κάθε εργοδότη, κατασκευαστή, παρασκευαστή, εισαγωγέα ή προμηθευτή, που παραβαίνει τις διατάξεις του 
παρόντος επιβάλλονται, ανεξάρτητα από τις ποινικές κυρώσεις, οι διοικητικές κυρώσεις του άρθρου 24 του ν. 
2224/94. 


2. Σε κάθε εργοδότη, κατασκευαστή, παρασκευαστή, εισαγωγέα ή προμηθευτή, που παραβαίνει από αμέλεια ή 
πρόθεση τις διατάξεις του παρόντος επιβάλλονται οι ποινικές κυρώσεις του άρθρου 25 του ν. 2224/94 με την επι¬ 
φύλαξη των διατάξεων του άρθρου 6 της ΚΥΑ 88555/3293/30.9.88 που κυρώθηκε με το άρθρο 39 του ν. 1836/89. 

Άρθρο 12 

Καταργούμενες διατάξεις. 

1. Το προεδρικό διάταγμα 422/1979 “Περί συστήματος σηματοδοτήσεως ασφάλειας εις τους χώρους εργασίας" 
(128/Α) καταργείται απο την δημοσίευση του παρόντος. Στην περίπτωση όμως του άρθρου 5 του παρόντος η ισχύς 
του παρατείνεται μέχρι την 24/12/95. 

2. Οι αναφορές προγενεστέρων νομοθετημάτων που γίνονται στο καταργούμενο διάταγμα 422/1979 νοούνται ότι 
γίνονται στις αντιστοίχου περιεχομένου διατάξεις του παρόντος. 

Άρθρο 13 
Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 

Στον Υφυπουργό Εργασίας αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΙΩΑΝΝΗΣ ΠΟΤΤΑΚΗΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΚΡΕΜΑΣΤΙΝΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ 
ΚΩΣΤΑΣ ΣΚΑΝΔΑΛΙΔΗΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ 
ΤΕΧΝΟΛΟΠΑΣ - ΕΜΠΟΡΙΟΥ 
ΚΩΝ. ΣΗΜΙΤΗΣ 


ΕΘΝΙΚΗΣ ΟΙΚΟΝΟΜΙΑΣ 
ΓΙΑΝΝΟΣ ΠΑΠΑΝΤΩΝΙΟΥ 
ΑΝ. ΒΙΟΜ ΕΝΕΡΓ & ΤΕΧΝ/ΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 


ΟΙΚΟΝΟΜΙΚΩΝ 
ΑΛΕΞ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ ΕΡΓΑΣΙΑΣ 

ΓΕΩΡΓΙΟΣ ΑΔΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















